Diari Oficial de la Generalitat Valenciana


Sumari del DOGV 7135, del 21-10-2013 (2013/10293)

DECRET 159/2013, de 18 d'octubre, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número 131 denominada Pla de Maneta, situada en el terme municipal de Mutxamel i propietat de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7135

Data del DOGV
:   21-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10587


Data del document
:   18-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 159/2013, de 18 d'octubre, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número 131 denominada Pla de Maneta, situada en el terme municipal de Mutxamel i propietat de la Generalitat. [2013/10695]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la Conselleria d'Infraestructures, Territori i Medi Ambient ha instruït el corresponent expedient de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província d'Alacant de la forest número 131 denominada Pla de Maneta, situada en el terme municipal de Mutxamel i propietat de la Generalitat. Hi ha quedat acreditada la seua rellevància per la seua diversitat biològica i la riquesa en espècies vegetals d'importància per a la seua conservació, així com el seu valor paisatgístic, per la qual cosa és procedent dictar el decret corresponent.  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 18 d'octubre de 2013,  
  
DECRETE  
  
Article 1. Declaració d'utilitat pública  
Es declara d'utilitat pública la forest número 131 denominada Pla de Maneta, situada en el terme municipal de Mutxamel i propietat de la Generalitat, amb una superfície pública de 4,1388 hectàrees, que està constituïda per una única finca que coincidix aproximadament amb la parcel·la cadastral 18 del polígon 13 del municipi de Mutxamel.  
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província d'Alacant la forest número 131 denominada Pla de Maneta, amb la inscripció següent:  
Forest: Pla de Maneta.  
Núm. del CUP que li correspondria: 131.  
Superfície total: 4,1388 hectàrees.  
Superfície pública: 4,1388 hectàrees.  
Enclavaments: no n'hi ha.  
Superfície enclavaments: 0.   
Pertinença: Generalitat.  
Delimitat: sí.  
Amollonat: no.  
Límits:  
Límit nord: finques particulars.  
Límit est: finques particulars.  
Límit sud: finques particulars.  
Límit oest: finques particulars, camí de la Baiona i camí de Vistabella.  
Terme municipal: Mutxamel.   
Partit judicial: Sant Vicent del Raspeig.  
Partit registral: Alacant, registre núm. 5.  
Província: Alacant.  
Servituds: no n'hi ha.  
Càrregues: no consten.  
Inscripció registral: tom 1634, llibre 220, foli 112, finca 16920, inscripció 1a.  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Comunitat Valenciana.  
Contra el present decret, les persones interessades podran interposar recurs contenciós administratiu en el termini de dos mesos comptats a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposa l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 18 d'octubre de 2013  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS